GIFT ขาขึ้นรอบใหม่! 2 สัปดาห์วิ่ง 13% รับยอดสั่งผลิตเครื่องสำอางเดือนก.ค.ฟื้นตัวเด่น
GIFT ขาขึ้นรอบใหม่! 2 สัปดาห์วิ่งแล้ว 13% โบรกฯแนะซื้อเดือน ก.ค.ยอดสั่งผลิตเครื่องสำอางฟื้นตัวเด่นเป้า 7.25 บ. โดย ณ เวลา 11.06 น. ราคาหุ้นอยู่ที่ระดับ 4.54 บาท บวก 0.14 บาท หรือ 3.18% ด้วยมูลค่าซื้อขาย 0.36 ล้านบาท 
23 ส.ค. 2561

ผู้สื่อข่าวรายงานว่า บริษัท แกรททิทูด อินฟินิท จำกัด (มหาชน) หรือ GIFT ณ เวลา 11.06 น. ราคาหุ้นอยู่ที่ระดับ 4.54 บาท บวก 0.14 บาท หรือ 3.18 ด้วยมูลค่าซื้อขาย 0.36 ล้านบาท ราคาหุ้นวิ่งแรงต่อเนื่อง 2 สัปดาห์โดยนับตั้งแต่หุ้นยืนปรับตัวขึ้นจากระดับ 4.02 บาท จนถึงสุดหุ้นปรับตัวขึ้นแล้ว

บล.เอเชีย เวลท์ ระบุว่า GIFT (ซื้อ; AWS TP 7.25 บาท) หลังจากกำไรสุทธิไตรมาส 2/61 ทรุดตัวไป -20% รายงานกำไรเพียง 25 ล้านบาท จากผลกระทบกรณี Magic Skin ทำให้ผู้ประกอบการธุรกิจ และผู้บริโภคเครื่องสำอางขาดความเชื่อมั่นไปพบว่าในเดือน ก.ค.นี้ ยอดการสั่งผลิตเครื่องสำอาง ในส่วน OEM ของ GIFT กลับมาฟื้นตัวดีขึ้นอย่างโดดเด่น ดีขึ้นกว่าไตรมาส 2/61 อย่างมาก
เนื่องจากอุตสาหกรรมมีการปรับตัวให้เข้ารูปเข้ารอยดีขึ้น และเจ้าของธุรกิจหันกลับมาสั่งสินค้ากับผู้ประกอบการที่มี อย.อย่างถูกกฎหมาย และเชื่อถือได้ ถือว่าการฟื้นตัวของอุตสาหกรรมเกิดขึ้นเร็วกว่าที่คาดไว้นับเป็นปัจจัยบวก